इस घटना के बाद बिहार पुलिस ने नंदन गांव के लोगों पर जमकर कहर ढाया। जोनल आईजी नैयर हसनैन खां के मुताबिक इस मामले में अबतक 35 लोगों को गिरफ्तार किया जा चुका है। डेढ़ सौ से अधिक अज्ञात लोगों के खिलाफ मुकदमा दर्ज किया गया है। हसनैन खां के अनुसार मुख्यमंत्री पर यह हमला एक सुनियोजित साजिश थी। इसके पीछे वह तर्क देते हैं कि पत्थरबाजी के दौरान जिस तरह का पत्थर इस्तेमाल किया गया, उस तरह के पत्थर गांव में नहीं थे। पत्थरबाजी के लिए पत्थर पहले से ही गांव में एकत्रित किये गये थे।